CELEX: 62011TN0632
Language: da
Date: 2011-12-12 00:00:00
Title: Sag T-632/11: Sag anlagt den 12. december 2011 — Den Hellenske Republik mod Kommissionen

11.2.2012   
            
            
               DA
            
            
               Den Europæiske Unions Tidende
            
            
               C 39/19
            
         Sag anlagt den 12. december 2011 — Den Hellenske Republik mod Kommissionen
   (Sag T-632/11)
   2012/C 39/37
   Processprog: græsk
   
      Parter
   
   
      Sagsøger: Den Hellenske Republik (ved I. Chalkias og S. Papaϊoannou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgeren gives medhold i sagen.
            
         
               —
            
            
               Kommissionens gennemførelsesafgørelse af 14. oktober 2011 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), meddelt under nummer K(2011) 7105 og offentliggjort i Den Europæiske Unions Tidende L 270 af 15. oktober 2011, s. 33, annulleres helt eller delvist, subsidiært ændres den i henhold til det i stævningen nærmere angivne.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den Hellenske Republik har i sit søgsmål nedlagt påstand om annullation af Kommissionens gennemførelsesafgørelse af 14. oktober 2011 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), meddelt under nummer K(2011) 7105 og offentliggjort i Den Europæiske Unions Tidende L 270 af 15. oktober 2011, s. 33, for så vidt angår den del, der vedrører de finansielle korrektioner, som er pålagt Den Hellenske Republik inden for rammerne af enkeltbetalingsordningen og ordningerne for omstrukturering og omstilling af vindyrkningsarealer, for obligatorisk destillation og for støtte til visse mostanvendelsesformer.
   Hvad angår korrektionen inden for rammerne af enkeltbetalingsordningen har sagsøgeren for det første gjort gældende, at pålæggelsen af faste korrektioner inden for rammerne af enkeltbetalingsordningen er ulovlig, idet: a) anvendelsen af faste korrektioner inden for det første år af anvendelsen af den fælles landbrugspolitik tilsidesætter den almindelige billigheds- og samarbejdsgrundsætning, b) der ikke findes en gyldig hjemmel for at anvende de gamle retningslinjer i dok. VI/5530/1997 på den nye fælles landbrugspolitik og på enkeltbetalingsordningen, subsidiært idet anvendelsen af de gamle retningslinjer på den nye fælles landbrugspolitik udgør en alvorlige tilsidesættelse af proportionalitetsprincippet.
   Sagsøgeren har for det andet gjort gældende, at Kommissionens konklusion, hvorefter kriterierne for fordeling af den nationale reserve ikke var i overensstemmelse med artikel 42 i forordning nr. 1782/2003 (1) og artikel 21 i forordning nr. 795/2004 (2), er baseret på en forkert fortolkning af disse bestemmelser og på en forkert vurdering af de faktiske omstændigheder.
   Hvad angår den anvendte faste korrektion på 10 % har sagsøgeren for det tredje gjort gældende, at Kommissionens konklusioner om de nationale kriterier for fordeling af den nationale reserve, om manglende medregning af alle foderarealer i beregningen af arealer/referencebeløb og om beregning af det regionale gennemsnit ikke udgør tilsidesættelser af forordning nr. 1290/2005 (3), og at Kommissionen ulovligt har anvendt finansielle korrektioner i henhold til denne forordning. Sagsøgeren har gjort gældende, at Kommissionen under alle omstændigheder har fortolket og anvendt artikel 31 i forordning nr. 1290/2005 og retningslinjerne i dok. VI/5530/1997 forkert, idet a) de kritikpunkter, som Kommissionen har anført vedrørende kriterierne for fordeling af den nationale reserve, ikke, selv hvis de var bevist, har medført betaling til personer, der ikke havde ret hertil, og ikke har medført en risiko for tab for EGFL og b) de omhandlede kritikpunkter ikke omhandler manglende anvendelse af en grundlæggende kontrol og følgelig ikke begrunder anvendelsen af en fast korrektion på 10 %.
   Hvad angår korrektionen for vinsektoren har sagsøgeren gjort gældende, at Kommissionen har foretaget en fejlvurdering af de faktiske omstændigheder i forhold til følgende punkter: fortegnelse over vindyrkningsarealer, destillation og støtte til mostanvendelsesformer, obligatorisk destillation af biprodukter og omstrukturering og omstilling af vindyrkningsarealer, hvilke punkter åbenbart ikke i henhold til retningslinjerne for finansielle korrektioner begrunder en korrektion på 10 %, som helt åbenbart ikke står i et rimeligt forhold til de mangler, der er fastslået i kontrolsystemet.
   
      (1)  Rådets forordning (EF) nr. 1782/2003 af 29.9.2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001.
   
      (2)  Kommissionens forordning (EF) nr. 795/2004 af 21.4.2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og omfastlæggelse af visse støtteordninger for landbrugere.
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik.